  Виталий Пронин Чонари вотэс йырсиосам ӟугмаське, бакчаын вӧлмемын сюй но картошка зын, зарни виштыосын му вылэ куаръёс волдӥсько но вунонтэм гуръёсты шыпырто. Выны, шорам мерттаськыса, картошкаен сализ. Салкым тӧл ӵуж шундылэн вылтырысьтыз чилясь пырыосты вуштэ но котыр пужнэ, нош инмын гурласа кошко туриос…- Кыӵе арлэсь вакытсэ тужгес но яратӥськод? - Куке вотэс йырсиосам ӟугмаське.Одӥгез та вакыт поттэ фотоаппартсэ, мукетыз пеляз наушникъёс тыре, крезьгурлэн тулкымъёсаз вые, куиньметӥез суреда, шуныт минутъёсты буёлэн огазеян тырше.Гужем куспын ӟугмаськем малпанъёс - мылкыдъёс ас ӧразы пыро кадь, тӧллэсь веттамзэ шӧдыны кутскиськод, пӧсь шунды улын купырскем кылъёс но ӧжыт шонерало.  Куке вотэс йырсиосам ӟугмаське, мон мылкыдъёсме кылбур чуръёсы сэрттыны кутскисько. Нырысь соос сокем зубектэмын, номыр уг пӧрмы, уг гожтӥськы, уг тупатскы… Малы соку сӥныриез тӥянэз, малы тыршын мар ке гожтыны? Сӥзьыл ук… Мылкыд мӧзмонысь потон сюрес утча.Пыд улысь ӵуж куар курень луэм бере, огез перчаткиос, мукетыз чеберзэгес изьы дӥся, куиньметӥез пуштрес, кузь шарфике вые. Кынмем чиньыосын ручка кутыны секыт, капчигес, укно шоры долкаса, пукыны, виясь дырлэсь кошкемзэ валатэк. Тӧл визьтэмме, пересь улмопулэсь вайёссэ куасалля. Кынмем сьӧд люкъёсты ӵыжа выны, вань ук адямиос, кинлэн мылкыдыз уг ӟечыра инкуазь воштӥськемъя. Йылсо зор шапыкъёс укно борды йыгаськемъя но, соос быгато ныр улазы тодмо гурзэс шуланы.  Ӧжыт вожъяськисько, но кошкисько пурысь депрессие. Йырын лек, ваменэс муш пылэп мында малпанъёс, валамон, верамон чуръёсы уг герӟасько. Малы соку сӥныриез тӥянэз, малы тыршыны мар ке гожтыны? Ӧд гожты ке, со кыл уллё пушкез леканы кутске. Пыд улысь ӵуж куар курень луэм бере, огез перчаткиос, мукетыз чеберзэгес изьы дӥся, куиньметӥез пуштрес, кузь шарфике вые.- Кыӵе арлэсь вакытсэ тужгес уд яратӥськы? - Куке кынмем сьӧд люкъёсты ӵыжаськод.Курень куаръёс позыртӥсько, кален шобыртӥсько нырысетӥ лымыен. Лек муш палэп нырулэ. Выны лэсьтэм нырысетӥ лымы мунё, йыраз ведра, синъёс - сьӧд палэзьлэсь, ныр интые - улмопу вай, Марина ним понэм. Мунё тӧдьы, музъем тӧдьы, инбам тӧдьы, йырын тӧдьы бусъёс пӧлы йыромизы чуръёс. Утчасько - уг шедьтӥськы. Малы соку сӥныриез тӥянэз, малы тыршыны мар ке гожтыны? Ӧд гожты ке, ӝоген астэ но люкетэн ыштыны кутскод.- Кыӵе арлэн вакытэз тужгес мылкыдыдъя? - Куке тьӧдьы музъем но юг инбам ышто висгожзэс, куке йырысьтым муш палэпе буйга.Лымы усе, куаръёс небыт шобрет улын гань–гань толъё. Марина Пахомова Туспуктӥз Д. Корнилов Теги: малпан чуралиосгожто  